Y ye que dende lentamu les señales taben clares, el futuru de Juliana pintaba bien negro cola xestión que se taba faciendo dende distintes instituciones. Asina, Unidá Nacionalista Asturiana yá denunció les promeses incumplíes per parte de la SEPI na privatización del astilleru, al quedar Juliana fuera de la empresa Navantia, llugar que paecía taba meyorando les perspectives de futuru al astilleru. La mesma sensación de qua costafecha taba  optándose pola peor opción pal astilleru atopámosla otra vegada na venta a Vulcano, y nun foi ésta una conclusión esclusiva dUNA, yá que los mesmos datos de los alministradores concursales destacaben que los principios de la venta de Juliana facíen invidable la esistencia de la mesma. Nel mesmu informe concursal apaecíen les dudoses imputaciones de gastos de Vulcano escontra la so filial xixonesa. En dambos casos lactitú tanto del Principáu como del Conceyu foi mirar pa otru llau.